
A Bowen-Conradi szindróm zebradánió betegségmodelljének jellemzése

Kulcsszavak: betegségmodell, Bowen-Conrádi szindróma, EMG1 gén
Az EMG1 (Essential for Mitotic Growth 1) gén kódolt metiltranszferáz enzim fontos szerepet tölt be a 18S rRNS 1248-as pozíciójában található uridin hipermodifikációjában és ezáltal a riboszómák kis alegységének összeszerelésében.
Az EMG1 humán ortológjának c.257A>G pontmutációja a Bowen-Conradi szindrómát (BCS) eredményez, ami egy olyan autoszómális, recesszív betegség mely súlyos idegrendszeri rendellenességekkel jár. Jellemző még a betegségre a növekedési retardáció, ízületi fejlődési rendellenesség, mikrokefália és mikrognathia. A betegségben szenvedők átlag életkora 13 hónap, bár regisztráltak egy olyan esetet, ahol az érintett 10 évig élt. Ez a betegség az amerikai hutterita törzsben elterjedt, ahol minden 355. gyerek ezzel a betegséggel születik.
Az EMG1-nek megtalálható az ortológja az orvosbiológiai kutatások kedvelt modelljének, a zebradániónak (Danio rerio) a genomjában is. Ezt kihasználva, az ELTE Genetikai Tanszékén folytatott TDK munkám keretén belül létrehoztam és jellemeztem a BCS zebradánió betegségmodelljét. Munkám során az emg1 funkcióvesztés hatására bekövetkező fenotípusos és transzkriptom-szintű elváltozásokat összevetettem a laborunk által már korábban létrehozott, a sejtek pszeudouridilációjához kiemleten fontos dyskerin enzimet nélkülöző dkc1 mutánsokban tapasztaltakkal is.



